โสภณ นัดเคลียร์ กทม.ทำรถไฟฟ้าสายสีเขียว
โสภณ เผย นัดกทม.ถกสัปดาห์หน้าหาข้อยุติรถไฟสายสีเขียว
11 ก.พ. 2553

โสภณ เผย นัดกทม.ถกสัปดาห์หน้าหาข้อยุติรถไฟสายสีเขียว
นายโสภณ ซารัมย์ รมว.คมนาคม เปิดเผยว่า  หลังจากที่ประชุมคณะกรรมการจัดระบบการจราจรทางบก(คจร.) ได้เห็นชอบแผนแม่บทระบบขนส่งมวลชนทางรางในเขตกรุงเทพมหานครและปริมณฑล ทั้งสิ้น 12 โครงการ ระยะเวลาดำเนินการ 20 ปี (พ.ศ.2553-2572) มูลค่าการลงทุนกว่า 8 แสนล้านบาทแล้วนั้น  ปรากฎว่ายังติดปัญหากับกรุงเทพมหานครเรื่องการบริหารเดินรถโครงการรถไฟฟ้าสายสีเขียว ช่วงหมอชิต-สะพานใหม่ ระยะทาง 11.4 กม. และ ช่วงแบริ่ง-สมุทรปราการ ระยะทาง 12.8 กม. ซึ่งที่ประชุมครม.ได้มีมติให้การรถไฟฟ้าขนส่งมวลแห่งประเทศไทย (รฟม.) เป็นผู้รับผิดชอบดำเนินการการก่อสร้าง ส่วนการบริหารเดินรถนั้น ในสัปดาห์หน้าทางกระทรวงคมนาคมจะนัดกรุงเทพมหานครมาหารือเพื่อให้ได้ข้อยุติในเรื่องนี้